Document ID: 32012R0709

IZVEDBENA UREDBA SVETA (EU) št. 709/2012
z dne 2. avgusta 2012
o izvajanju Uredbe (EU) št. 267/2012 o omejevalnih ukrepih proti Iranu
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 267/2012 (1) in zlasti člena 46(1) in (2) Uredbe,
ob upoštevanju naslednjega:
(1)
Svet je 23. marca 2012 sprejel Uredbo (EU) št. 267/2012.
(2)
Svet meni, da bi bilo treba nekatere osebe črtati s seznama fizičnih in pravnih oseb, subjektov in organov, za katere veljajo omejevalni ukrepi iz Priloge IX k Uredbi (EU) št. 267/2012, in da bi bilo treba spremeniti vnose glede nekaterih subjektov na tem seznamu.
(3)
V skladu s sklepom Odbora Varnostnega sveta Združenih narodov (VSZN), ki je bil ustanovljen v skladu z Resolucijo VSZN 1737 (2006), bi bilo treba dve osebi in en subjekt odstraniti s seznama v Prilogi IX k Uredbi (EU) št. 267/2012 in jih vključiti na seznam fizičnih in pravnih oseb, subjektov in organov, za katere se uporabljajo ukrepi iz Priloge VIII k navedeni uredbi.
(4)
Seznama iz prilog VIII in IX k Uredbi (EU) št. 267/2012 bi bilo zato treba ustrezno spremeniti.
(5)
Da se zagotovi učinkovitost ukrepov iz te uredbe, bi morala ta uredba začeti veljati na dan objave -
SPREJEL NASLEDNJO UREDBO:
Člen 1
Osebe, navedene v Prilogi I k tej uredbi, se črtajo s seznama iz Priloge IX k Uredbi (EU) št. 267/2012.
Člen 2
V Prilogi IX k Uredbi (EU) št. 267/2012 se vnosi za subjekte iz Priloge II k tej uredbi nadomestijo z vnosi iz Priloge II k tej uredbi.
Člen 3
Osebe in subjekti iz Priloge III k tej uredbi se črtajo s seznama iz Priloge IX k Uredbi (EU) št. 267/2012 in vključijo na seznam iz Priloge VIII k Uredbi (EU) št. 267/2012, kakor je spremenjena z vnosi iz Priloge III k tej uredbi.
Člen 4
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. avgusta 2012

Labels: 18
5